Lucy Spoors

Lucy Spoors (s. 24. joulukuuta 1990) on uusiseelantilainen soutaja. Hän voitti kahdeksikossa maailmanmestaruuden Ottensheimissa 2019 ja saavutti olympiahopeaa vuodelle 2021 siirretyissä Tokion olympialaisissa. Tokiossa joukkue hävisi kultaa voittaneelle Kanadan venekunnalle 0,91 sekuntia, ja Ottensheimissa ero hopeajoukkue Australiaan oli 2,72 sekuntia. Sarasotan MM-kilpailuissa 2017 hän saavutti kahdeksikossa pronssia. Vuonna 2008 hän voitti perämiehettömässä nelosessa nuorten maailmanmestaruuden ja vuonna 2012 hän saavutti pariaironelosessa alle 23-vuotiaiden MM-pronssia.

Lähteet 

Uusiseelantilaiset soutajat
Uusiseelantilaiset olympiamitalistit
Vuonna 1990 syntyneet
Elävät henkilöt